b"\n_START_ARTICLE_\nPykrete\n_START_PARAGRAPH_\nPykrete er et komposittmateriale som best\xc3\xa5r av ca. 14 vektprosent sagmugg, eller mindre vanlig trefibermasse, og 86 vektprosent is. Oppfinner er Max Perutz. _NEWLINE_Materialet ble under andre verdenskrig foresl\xc3\xa5tt som byggemateriale for enorme, usenkbare hangarskip. Prosjektet fikk navnet Prosjekt Habakkuk og minnet mer om en flytende \xc3\xb8y enn et fart\xc3\xb8y i tradisjonell betydning. _NEWLINE_Pykrete har en del interessante egenskaper, spesielt den lave nedsmeltingshastigheten som skyldes den lave termiske konduktiviteten i materialet og materialets enormt store styrke motstandskraft sammenlignet med is. I virkeligheten er styrkeegenskapene betydelig n\xc3\xa6r betong og har likevel god flyteevne. Pykrete er litt vanskeligere \xc3\xa5 forme enn betong og ekspanderer under fryseprosessen, men det er sv\xc3\xa6rt lett \xc3\xa5 reparere og vedlikeholde.\n_START_SECTION_\nHistorie\n_START_PARAGRAPH_\nPyke lykkes engang p\xc3\xa5 h\xc3\xb8sten 1942 \xc3\xa5 overbevise lord Mountbatten om verdien av sitt prosjekt. Dette f\xc3\xb8rte til at det ble utf\xc3\xb8rt fors\xc3\xb8k p\xc3\xa5 to steder i Alberta. Blokker av pykrete ble utsatt for forskjellige eksplosiver som avdekket at en ladning tilsvarende et torpedo-stridshode bare ville p\xc3\xa5f\xc3\xb8rt mindre skader p\xc3\xa5 det planlagte Habakkuk-hangarskipet.  _NEWLINE_P\xc3\xa5 Quebec-konferansen i 1943 hadde Lord Mountbatten med seg en blokk av pykrete for \xc3\xa5 demonstrere materialets muligheter for forsamlingen av admiraler og generaler som hadde m\xc3\xb8tt opp sammen med Winston Churchill og Franklin D. Roosevelt.  Mountbatten kom til prosjektm\xc3\xb8tet med to blokker og la dem p\xc3\xa5 bakken. Den ene var normal is og den andre var pykrete. Deretter trakk han sin tjenestepistol og avfyrte et skudd mot den f\xc3\xb8rste blokken.  Den ble fullstendig splintret. Deretter avfyrte han et nytt skudd mot blokken av pykrete for \xc3\xa5 gi forsamlingen en id\xc3\xa9 om isblandingens motstandsdyktighet overfor prosjektiler.  Kulen rikosjetterte fra blokken, streifet buksebenet til admiral Ernest King og endte sin oppe p\xc3\xa5 veggen. Admiralen lot seg imponere over Mountbatten's uortodokse demonstrasjon._NEWLINE_Selv om et mindre pilotprosjekt fikk klarsignal, ble hovedprosjektet Prosjekt Habakkuk aldri satt ut i livet. P\xc3\xa5 grunn av andre g\xc3\xa5ende prosjekter var der ikke tilstrekkelige midler. I tillegg snudde krigslykken til fordel for at de allierte kunne benytte mer konvensjonelle metoder._NEWLINE_Siden andre verdenskrigen har pykrete v\xc3\xa6rt en vitenskapelig kuriositet som er forblitt ubenyttet i konstruksjoner og av forskerne. Nye ideer for bruk av materialet dukker fra tid til annen opp blant arkitekter, ingeni\xc3\xb8rer og fremtidsorienterte, helst med hensyn til mulighetene av \xc3\xa5 konstruere flytende _NEWLINE_offshorekonstruksjoner eller forbedringer av materialet ved \xc3\xa5 tilsette ekstremt sterke materialer som syntetiske kompositter eller kevlar.\n_START_SECTION_\nKonstruksjon\n_START_PARAGRAPH_\nPykrete lar seg lett forme ved bruk av vann og ethvert por\xc3\xb8st eller fibr\xc3\xb8st materiale, som revet papir eller sagmugg.  Hvilken som helst form kan st\xc3\xb8pes med denne v\xc3\xa5te massen som fryses  og bli sterkt og seigt."